
     Nr. 4260 din 14 iunie 2022
NOTĂ EXPLICATIVĂ

cu privire la întocmirea situaţiilor financiare la finele trimestrului II, anul 2022
asupra poziţiilor din bilanţul contabil, încheiat la data de 30.06.2022
Situaţiile financiare prezentate de către comuna VULCANA-BĂI au fost întocmite, conform Legii contabilităţii nr. 82/1991 republicată, precum şi a Legii nr. 273/2006 privind finanţele publice locale, cu modificările şi completările ulterioare, pe suport magnetic şi listate pe  suport de hârtie.
Datele sunt conforme cu cele înregistrate în contabilitatea proprie, cu extrasele de cont şi cu contul de execuţie, eliberat de Trezoreria Municipiului Târgovişte.

S-a obţinut viza trezoreriei pe formularul FLUX DE TREZORERIE.

Referitor la posturile din bilanţul contabil, precizez următoarele:

      - instalaţii tehnice, mijloace de transport, animale, plantaţii, mobilier, aparatură birotică şi alte active corporale respectiv (contul 213 + 214)= 684.584 lei, la începutul anului, scad la valoarea de 661.752 lei (poziţia 01004 din bilanţ) în urma amortizării unor mijloace fixe.
     - terenuri şi clădiri (contul 211+212) = 79.249.208 lei la începutul anului (poziţia nr. 01005 din bilanţ), cresc la valoarea de 80.144.307 lei, în urma înregistrării în contabilitate a unor operațiuni privind activele fixe aflate în curs de execuție.

      - active financiare necurente (contul 260) la începutul anului sunt de 299.996 lei şi rămân la valoarea de 299.996 lei, (poziţia 01007 din bilanţ).

      - activele curente (contul 303) reprezintă obiecte de inventar, au la începutul anului valoarea de 657.237 lei și cresc la valoarea de 658.840 lei în urma înregistrării în contabilitate a unor obiecte de inventar.
Totalul sumei ce se raportează la conturi la trezorerie (rând 1040) este la început de 1.878.605 lei, iar la final este de 2.666.627 lei, în care este inclus disponibilul din anul precedent adunat la disponibilul curent și garanții - (2.772), alte rețineri.

Pentru respectarea principiului contabilităţii de angajamente potrivit căruia efectele tranzacţiilor şi ale altor evenimente sunt recunoscute atunci când tranzacţiile se produc am recunoscut drept cheltuială, cheltuielile de personal pentru munca prestată în luna iunie 2022, aşadar înregistrăm datorii în contul 431, 444, 437, reprezentând impozit pe venit din salarii şi contribuţii datorate în sumă de 120.733 lei, iar în contul 421 salariile aferente lunii iunie 2022, ce au fost  achitate în luna iulie 2022 se înregistrează suma de 195.302 (rândul 72 din bilanţ).

         Datoriile, aşa cum reies din bilanţul contabil, au valoarea totală de 1.239.165 lei, rd. 78 din bilanţ.
 
Referitor la creanţe, informăm că au fost încasate impozitele şi taxele debitate pe anul 2022, respectiv trimestrul II, în procent de 100, cu privire la drepturi constatate de încasat ne înregistrăm cu suma de 417.592 lei, iar din anii precedenţi înregistrăm creanţe la micii sau marii contribuabili în suma de 208.233 lei. 

Cheltuielile au fost efectuate pe baza deschiderilor de credite, neînregistrându-se depăşiri la niciun capitol bugetar.

Veniturile operaţionale, aşa cum reiese din Contul de rezultat patrimonial, rd. 02006, au valoarea totală de 4.860.623 lei și nu corespund cu suma din Venituri totale – 5.519.027 lei, col. 5 cu suma de 658.404 lei reprezentând: 891.434 lei sume utilizate din excedent – 233.030 lei (233.751 sume de primit cont 458 minus 721 lei – reprezentând sold rămas din luna martie pe cont 461 si reglat în luna aprilie, această sumă reprezentând impozite și taxe plătite pe ghișeul.ro.)
Cheltuielile operaţionale, aşa cum reies din Contul de rezultat patrimonial, rd. 02013, au valoarea totală de 3.249.174 lei şi corespund cu suma din Cheltuieli totale, cheltuieli efective, col. 9.
Unităţile de învăţământ preuniversitar au respectat Normele conform Ordinului Ministrului Finanţelor nr. 1998 din 2019.

Declarăm pe propria răspundere că datele sunt conforme cu cele din evidenţele contabile.
      ORDONATOR PRINCIPAL DE CREDITE DELEGAT ,                    CONTABILITATE PUBLICĂ,
            Mădălina-Mihaela MARIN                                   Andreea – Georgiana STOICA

